text: Sydjylland lukket
  05 december 2013 kl. 15.58
  Få her det store overblik over den trafikale situation i Sydjylland lige nu.
  Der er masser af trafikale udfordringer pga. stormen Bodil. Både Sydøstjyllands Politi og Syd- og Sønderjyllands Politi fraråder al unødig udkørsel og ophold udendørs.
  Få her det trafikale overblik over hvad der er åben - og især - hvad der er lukket:
  Den Ny Lillebæltsbro lukkede cirka 13.30.
  Den Gamle Lillebæltsbro er lukket helt her klokken 17.00
  Vejlefjordbroen lukkede klokken 15.15.
  Alssundbroen var forventet lukket klokken 16, men den er stadig åben.
  Mellem Varde og Esbjerg lukkede Tarphagebroen, da Varde Å gik over sine breder.
  Sydtrafik har indstillet mange busruter, og dem der ikke er indstillet, kører med flydende køreplaner.
  Færgen mellem Esbjerg og Fanø lægger indtil videre til kaj til kl. 19.10.
  Alsfærgen er aflyst resten af aftenen.
  Både DSB og Arriva har aflyst alle deres tog resten af dagen.
  